O‘zbekistonda traktorlar ishlab chiqarish 11,4 baravarga ko‘paydi

2018-yil yanvar-aprel oylarida O‘zbekistonda traktorlar ishlab chiqarish 11,4 baravarga ko‘paydi (2018-yilda — 806 dona, 2017-yilda — 71 dona). Yuk mashina va avtobuslar ishlab chiqarish 48 foizga kamaygan. Bu haqda Sputnik xabar bermoqda.

Yil boshidan jami 144 dona avtobus ishlab chiqarildi. O‘tgan yil shu davr mobaynida 300 dona avtobus ishlab chiqarilgandi. Yuk mashinalar esa 854 dona ishlab chiqarildi (2017-yilda 1204 dona).
“Dastlabki ma’lumotlarga ko‘ra, 2018-yil yanvar-aprel oyida respublika korxonalari tomonidan 60,3 trillion so‘mlik sanoat mahsulotlari ishlab chiqarildi. O‘tgan yilning tegishli davriga nisbatan o‘sish surati 111,6 foizni tashkil etdi”, — deyiladi xabarda.
2018-yilda respublikada quyi texnologiyali tarmoqlar jadal rivojlanmoqda. Ushbu sanoat yo‘nalishida uning ulushi 40,2 %ni tashkil qildi.